รู้ปัจจัยเสี่ยง เข้ารับการวินิจฉัยทางการแพทย์ สังเกตอาการ รักษาเนื้องอกไขมัน
โดยทั่วไปเนื้องอกประเภทนี้จะขึ้นในกลุ่มคนที่อายุระหว่าง 40-60 ปี ถ้าคุณอายุมากกว่า 40 ปี ให้หมั่นสังเกตก้อนเนื้อประเภทนี้ไว้ให้ดี แต่ก็รู้ไว้ด้วยว่าเนื้องอกไขมันจะเกิดขึ้นในคนอายุเท่าไหร่ก็ได้ เพียงแต่โอกาสเสี่ยงอาจจะเพิ่มมากขึ้นหลังจากที่คุณอายุเลย 40 ปีไปแล้ว ปัญหาสุขภาพบางอย่างก็เพิ่มโอกาสในการเป็นเนื้องอกไขมัน ปัญหาสุขภาพที่โดยทั่วไปแล้วเกี่ยวข้องกับเนื้องอกไขมันได้แก่ ::  กลุ่มอาการบานนายาน-ไรลีย์-รูวัลคาบา กลุ่มอาการมาเดลัง อะดิโพซิสโดโลโรซา กลุ่มอาการคาวเดน กลุ่มอาการการ์ดเนอร์ ถามพ่อแม่และปู่ย่าตายายว่า พวกท่านมีเนื้องอกไขมันหรือรู้จักใครในครอบครัวคนอื่นๆ ที่มีเนื้องอกไขมันหรือเปล่า เพราะปัญหาสุขภาพของคนในครอบครัวเชื่อมโยงกับสุขภาพของคุณเอง เนื่องจากเนื้องอกไขมันอาจจะเชื่อมโยงไปถึงยีนของคุณได้  เช่น ถ้ายายของคุณมีเนื้องอกไขมัน ก็เป็นไปได้มากๆ ว่าคุณจะมีเหมือนกันเพราะว่าคุณกับยายมียีนร่วมกัน อย่างไรก็ตามจำไว้ว่าเนื้องอกไขมันที่เป็นๆ หายๆ ที่ไม่ได้เกิดจากกรรมพันธุ์นั้นพบได้บ่อยกว่าเนื้องอกไขมันที่เกิดจากกรรมพันธุ์ หมายความว่าคุณเองก็อาจจะมีเนื้องอกไขมันได้แม้ว่าคนในครอบครัวจะไม่เคยมีประวัติเป็นเนื้องอกไขมันก็ตาม คนที่เล่นกีฬาที่โดนปะทะในจุดเดิมๆ บ่อยๆ มีโอกาสที่จะเป็นเนื้องอกไขมันมากกว่า เช่น นักกีฬาวอลเลย์บอลอาจจมีเนื้องอกไขมันขึ้นตรงบริเวณที่ต้องปะทะกับลูกบอลบ่อยๆ ถ้าคุณได้รับบาดเจ็บในจุดเดิมซ้ำๆ ต่อไปก็ให้ป้องกันผิวหนังบริเวณนั้นเพื่อไม่ให้มีเนื้องอกไขมันเกิดขึ้นมา คุณต้องรู้ว่าก้อนเนื้อขึ้นมานานแค่ไหนแล้ว และพอเวลาผ่านไปลักษณะของมันเปลี่ยนไปไหม ครั้งแรกที่คุณสังเกตเห็นก้อนเนื้อ ให้เขียนวันที่ บริเวณ และลักษณะรูปร่างโดยรวมลงไป  วิธีนี้จะช่วยให้แพทย์ประเมินความร้ายแรงของก้อนเนื้อได้และรู้ว่าควรเอาออกเพราะมันใหญ่ขึ้นเรื่อยๆ หรือเปล่า ครั้งแรกที่คุณสังเกตเห็นก้อนเนื้อ ให้ใช้สายวัดวัดขนาดเพื่อที่คุณจะได้คอยติดตามการเจริญเติบโตของมันได้ ถ้าคุณสังเกตว่าก้อนเนื้อมันขยายใหญ่ขึ้นในช่วง 1 หรือ 2 เดือน ให้ไปพบแพทย์เพื่อตรวจดูแม้ว่าแพทย์จะเคยตรวจมาก่อนหน้านี้แล้วก็ตาม  มันยากที่จะบอกว่ามันโตขึ้นเยอะหรือเปล่า เพราะเนื้องอกประเภทนี้เติบโตช้ามาก เนื้องอกไขมันจะเริ่มจากขนาดเท่าเมล็ดถั่วและอาจจะโตขึ้นเรื่อยๆ แต่โดยทั่วไปก็มักจะหยุดอยู่ที่เส้นผ่านศูนย์กลาง 3 เซนติเมตร เพราะฉะนั้นถ้ามันใหญ่กว่านี้ก็อาจจะไม่ใช่เนื้องอกไขมัน ถ้าคุณสังเกตว่ามีก้อนเนื้อแปลกๆ หรือมีก้อนเนื้อขึ้นใหม่ในร่างกาย คุณควรให้แพทย์ตรวจดูเสมอ นัดเวลาตรวจและบอกว่าคุณอยากตรวจก้อนเนื้อ พออยู่ในห้องตรวจแล้ว แพทย์จะถามอาการและคลำก้อนเนื้อของคุณ  ในหลายกรณีแพทย์สามารถวินิจฉัยก้อนเนื้อไขมันได้จากการคลำเท่านั้น แต่แพทย์ก็อาจจะอยากทำการตรวจวินิจฉัยเพื่อยืนยันข้อสงสัยเกี่ยวกับการเจริญเติบโตด้วย การตรวจที่แพทย์อาจจะใช้ได้แก่ เอ็กซเรย์ ซีทีสแกน เอ็มอาร์ไอสแกน และการตัดชิ้นเนื้อไปตรวจ เนื้องอกไขมันมักจะเป็นก้อนเนื้อกลมๆ ที่มีขนาดแตกต่างกันไป ตั้งแต่ขนาดเท่าเมล็ดถั่วไปจนถึงความยาวประมาณ 3 เซนติเมตร ถ้าคุณมีก้อนเนื้อใต้ผิวหนังขนาดประมาณเท่านี้ ก็อาจจะเป็นเนื้องอกไขมัน  เนื้องอกไขมันอาจจะใหญ่กว่า 3 เซนติเมตรก็ได้ และคุณอาจจะคลำได้ไม่หมดทั้งก้อนด้วย ก้อนเนื้อลักษณะนี้เกิดจากการเพิ่มขึ้นอย่างผิดปกติและรวดเร็วของเซลล์ไขมันในบริเวณนั้น แต่ถ้าก้อนเนื้อมีขนาดใหญ่กว่านั้น แข็งกว่า และกลิ้งไปกลิ้งมาไม่ค่อยได้ ก็อาจจะเป็นซีสต์ ซึ่งซีสต์ก็อาจจะนิ่มกว่า ติดเชื้อ และอาจมีของเหลวไหลออกมาได้ โดยทั่วไปเนื้องอกไขมันเมื่อลองจับดูจะค่อนข้างนิ่ม หมายความว่าถ้าคุณกดลงไปก้อนเนื้อมันจะกลิ้งไปกลิ้งมาใต้นิ้วของคุณ เนื้องอกประเภทนี้จะไม่ค่อยติดกับบริเวณรอบข้างสักเท่าไหร่ เพราะฉะนั้นถึงมันจะค่อนข้างอยู่กับที่ แต่คุณก็สามารถเอานิ้วกลิ้งไปกลิ้งมาใต้ผิวหนังได้เล็กน้อย  วิธีนี้จะช่วยให้คุณรู้ว่ามันเป็นเนื้องอกไขมัน เนื้องอก หรือซีสต์ โดยซีสต์และเนื้องอกจะมีรูปทรงที่ชัดเจนกว่าและแข็งกว่าเมื่อเทียบกับเนื้องอกไขมัน ถ้าเนื้องอกไขมันอยู่ลึกลงไปในเนื้อเยื่อ ซึ่งเกิดขึ้นได้ยาก คุณจะแทบไม่รู้เลยว่ามันแข็งแค่ไหนและบอกขนาดรวมๆ แทบไม่ได้ แม้ว่าโดยทั่วไปแล้วเนื้องอกไขมันจะไม่เจ็บเพราะว่าก้อนเนื้อชนิดนี้ไม่มีเส้นประสาท แต่บางครั้งมันก็อาจจะเจ็บได้ถ้ามันเจริญเติบโตในบางจุดของร่างกาย เช่น ถ้าเนื้องอกอยู่ใกล้เส้นประสาทและเริ่มโต มันก็อาจจะเพิ่มแรงกดลงบนเส้นประสาท ทำให้เกิดอาการปวดได้ ปรึกษาแพทย์หากคุณเริ่มรู้สึกเจ็บตรงแถวๆ เนื้องอกไขมัน ให้แพทย์ตรวจดูหากคุณสังเกตว่ามันใหญ่ขึ้นมากหรือถ้าหากก้อนเนื้อมีรูปร่างหรือขนาดที่เปลี่ยนแปลงไป คุณควรเข้ารับการวินิจฉัยจากผู้เชี่ยวชาญแทนที่จะมาวินิจฉัยปัญหาเอาเอง เพื่อที่คุณจะได้รับการรักษาที่เหมาะสมกับปัญหาของคุณ แพทย์จะสามารถบอกความแตกต่างระหว่างเนื้องอกไขมันกับเนื้องอกประเภทอื่นๆ และซีสต์ได้ วิธีนี้เป็นวิธีการกำจัดเนื้องอกไขมันที่เจ็บตัวน้อยที่สุด โดยแพทย์จะฉีดส่วนผสมของสเตียรอยด์ (ไตรแอมซิโนโลน อะซิโตไนด์กับลิโคเคน 1%) เข้าไปกลางเนื้องอก การฉีดจะทำในคลินิกและหลังจากนั้นคุณก็สามารถกลับบ้านได้เลย ถ้าเนื้องอกยังไม่หายไปภายใน 1 เดือน ก็สามารถฉีดซ้ำได้จนกว่ามันจะหายไป วิธีกำจัดเนื้องอกไขมันที่มีประสิทธิภาพที่สุดก็คือการผ่าตัด โดยทั่วไปการผ่าตัดเนื้องอกไขมันจะทำในเนื้องอกที่มีขนาดประมาณ 3 เซนติเมตรหรือถ้ามันทำให้รู้สึกเจ็บ ถ้าเนื้องอกอยู่ใต้ผิวหนังโดยตรง แพทย์ก็จะกรีดเนื้อคุณลงไปเล็กน้อย เอาก้อนเนื้อออกมา จากนั้นก็จะทำความสะอาดและเย็บแผล  ถ้าเนื้องอกขึ้นที่อวัยวะภายใน ซึ่งเกิดขึ้นได้ยากกว่า แพทย์ก็จะต้องวางยาสลบทั่วไปเพื่อผ่าตัดเนื้องอกออกมา โดยทั่วไปเนื้องอกไขมันจะไม่กลับมาเป็นอีกจากผ่าตัดไปแล้ว แต่ก็มีโอกาสกลับมาเป็นใหม่ได้น้อยมาก วิธีนี้เป็นเทคนิคที่ใช้การดูดเพื่อกำจัดเนื้อเยื่อไขมัน โดยแพทย์จะกรีดก้อนเนื้อเล็กน้อย แล้วใช้สายดูดสอดเข้าไปเพื่อดูดก้อนเนื้อออกมา ซึ่งเป็นการรักษาแบบผู้ป่วยนอกที่สามารถทำได้ที่คลินิกหรือโรงพยาบาล โดยทั่วไปคนที่เลือกรักษาด้วยวิธีนี้อยากกำจัดเนื้องอกด้วยเหตุผลในเรื่องของความสวยงาม นอกจากนี้ยังใช้ในกรณีที่เนื้องอกนิ่มกว่าปกติด้วย มีสมุนไพรและอาหารเสริมต่างๆ มากมายที่มีการรายงานว่า สามารถลดขนาดของเนื้องอกไขมันได้  แม้ว่าจะไม่มีงานวิจัยทางวิทยาศาสตร์มายืนยันประสิทธิภาพมากนัก แต่ประสบการณ์ตรงที่มีการบันทึกไว้เกี่ยวกับการรักษาด้วยตนเองได้แก่ :  หญ้าลูกไก่ - ซื้อสารละลายหญ้าลูกไก่ที่ร้านขายยาใกล้บ้าน แล้วรับประทานส่วนผสมครั้งละ 1 ช้อนชา วันละ 3 ครั้งหลังอาหาร สะเดา - เพิ่มสมุนไพรพื้นบ้านชนิดนี้ลงไปในมื้ออาหารหรือรับประทานในรูปแบบอาหารเสริมทุกวัน น้ำมันเมล็ดแฟลกซ์ - ทาน้ำมันเมล็ดแฟลกซ์ลงบริเวณที่เป็นเนื้องอกไขมันโดยตรงวันละ 3 ครั้ง ชาเขียว - ดื่มชาเขียววันละ 1 ถ้วย ขมิ้น - รับประทานขมิ้นในรูปแบบอาหารเสริมทุกวัน หรือทาส่วมผสมระหว่างขมิ้นกับน้ำมันในอัตราส่วนที่เท่ากันลงบนเนื้องอกทุกวัน น้ำเลมอน - บีบน้ำเลมอนลงในเครื่องดื่มตลอดทั้งวัน
รู้ว่าอายุมีบทบาทต่อการเจริญเติบโตของเนื้องอกไขมัน. ระบุว่าคุณมีปัญหาที่อาจเพิ่มโอกาสในการเกิดเนื้องอกไขมันหรือไม่. ศึกษาว่าคุณมีประวัติเนื้องอกไขมันในครอบครัวหรือไม่. ประเมินบริเวณที่คุณได้รับบาดเจ็บบ่อยๆ จากการเล่นกีฬาที่ต้องมีการสัมผัสระหว่างกัน. จดลงไปเมื่อคุณสังเกตเห็นก้อนเนื้อ. สังเกตก้อนเนื้อเพื่อดูว่ามันโตขึ้นไหม. ให้แพทย์ตรวจดูก้อนเนื้อ. สังเกตก้อนเนื้อเล็กๆ ใต้ผิวหนัง. จับก้อนเนื้อเพื่อดูว่ามันนิ่มแค่ไหน. สังเกตอาการเจ็บต่างๆ. ให้แพทย์ตรวจก้อนเนื้อเมื่อมันขึ้นมาหรือถ้าหากมันดูเปลี่ยนไป. ปรึกษาแพทย์เรื่องการฉีดสเตียรอยด์. เข้ารับการผ่าตัดเนื้องอกหากมันมีขนาดใหญ่หรือทำให้เจ็บ. พิจารณาการดูดไขมันเป็นทางเลือกในการรักษา. ใช้การรักษาด้วยตนเองเป็นตัวช่วยในการรักษาเนื้องอกไขมัน.
https://www.wikihow.com/Know-if-You-Have-a-Lipoma https://www.wikihow.com/Know-if-You-Have-a-Lipoma https://www.wikihow.com/Know-if-You-Have-a-Lipoma https://www.wikihow.com/Know-if-You-Have-a-Lipoma
Knowing Your Risk Factors Getting a Medical Diagnosis Recognizing the Symptoms Treating Lipomas